CELEX: 62019CA0396
Language: el
Date: 2020-10-21 00:00:00
Title: Υπόθεση C-396/19 P: Απόφαση του Δικαστηρίου (έκτο τμήμα) της 21ης Οκτωβρίου 2020 — Ευρωπαϊκή Κεντρική Τράπεζα κατά Estate of Espírito Santo Financial Group SA, υπό εκκαθάριση [Αίτηση αναιρέσεως – Απόφαση 2004/258/ΕΚ – Άρθρο 4, παράγραφος 1, στοιχείο α' – Πρωτόκολλο για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (ΕΚΤ) – Άρθρο 10, παράγραφος 4 – Πρόσβαση στα έγγραφα της ΕΚΤ – Απόφαση του διοικητικού συμβουλίου – Εμπιστευτικότητα των συνεδριάσεων και των εργασιών των οργάνων της ΕΚΤ – Αποτέλεσμα των εργασιών – Μερική άρνηση παροχής πρόσβασης – Περίπτωση κατά την οποία θίγεται η προστασία του δημοσίου συμφέροντος – Υποχρέωση αιτιολόγησης]

7.12.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 423/8
            
         
      Απόφαση του Δικαστηρίου (έκτο τμήμα) της 21ης Οκτωβρίου 2020 — Ευρωπαϊκή Κεντρική Τράπεζα κατά Estate of Espírito Santo Financial Group SA, υπό εκκαθάριση
      (Υπόθεση C-396/19 P) (1)
      
      (Αίτηση αναιρέσεως - Απόφαση 2004/258/ΕΚ - Άρθρο 4, παράγραφος 1, στοιχείο α' - Πρωτόκολλο για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (ΕΚΤ) - Άρθρο 10, παράγραφος 4 - Πρόσβαση στα έγγραφα της ΕΚΤ - Απόφαση του διοικητικού συμβουλίου - Εμπιστευτικότητα των συνεδριάσεων και των εργασιών των οργάνων της ΕΚΤ - Αποτέλεσμα των εργασιών - Μερική άρνηση παροχής πρόσβασης - Περίπτωση κατά την οποία θίγεται η προστασία του δημοσίου συμφέροντος - Υποχρέωση αιτιολόγησης)
      (2020/C 423/11)
      Γλώσσα διαδικασίας: η αγγλική
      
         Διάδικοι
      
      
         Αναιρεσείουσα: Ευρωπαϊκή Κεντρική Τράπεζα (εκπρόσωποι: F. Malfrère και Μ. Ιωαννίδης, επικουρούμενοι από τον H.-G. Kamann, Rechtsanwalt)
      
         Αντίδικος κατ’ αναίρεση: Estate of Espírito Santo Financial Group SA, υπό εκκαθάριση (εκπρόσωποι: D. Duarte de Campos και S. Estima Martins, advogados)
      
         Διατακτικό
      
      Το Δικαστήριο αποφασίζει:
      
                  1)
               
               
                  Αναιρεί το σημείο 1 του διατακτικού της απόφασης του Γενικού Δικαστηρίου της Ευρωπαϊκής Ένωσης της 13ης Μαρτίου 2019, Espírito Santo Financial Group κατά ΕΚΤ (T-730/16, μη δημοσιευθείσα, EU:T:2019:161), κατά το μέρος που το Γενικό Δικαστήριο ακύρωσε την απόφαση της Ευρωπαϊκής Κεντρικής Τράπεζας (ΕΚΤ) της 31ης Αυγούστου 2016 περί μερικής άρνησης παροχής πρόσβασης σε ορισμένα έγγραφα σχετικά με την απόφαση της ΕΚΤ της 1ης Αυγούστου 2014 η οποία αφορά την Banco Espírito Santo SA, καθόσον, με την εν λόγω απόφαση της 31ης Αυγούστου 2016, η ΕΚΤ αρνήθηκε να της γνωστοποιήσει το ποσό της πίστωσης που περιλαμβάνεται στα αποσπάσματα των πρακτικών της απόφασης του διοικητικού συμβουλίου της ΕΚΤ της 28ης Ιουλίου 2014.
               
            
                  2)
               
               
                  Αναιρεί το σημείο 3 του διατακτικού της απόφασης του Γενικού Δικαστηρίου της Ευρωπαϊκής Ένωσης της 13ης Μαρτίου 2019, Espírito Santo Financial Group κατά ΕΚΤ (T-730/16, μη δημοσιευθείσα, EU:T:2019:161), κατά το μέρος που αποφαίνεται επί των δικαστικών εξόδων.
               
            
                  3)
               
               
                  Απορρίπτει την αίτηση αναιρέσεως κατά τα λοιπά.
               
            
                  4)
               
               
                  Απορρίπτει την προσφυγή ακυρώσεως που άσκησε η Espírito Santo Financial Group SA, υπό εκκαθάριση, στο μέτρο που, με αυτήν, ζητείται η ακύρωση της απόφασης της Ευρωπαϊκής Κεντρικής Τράπεζας (ΕΚΤ) της 31ης Αυγούστου 2016 περί μερικής άρνησης παροχής πρόσβασης σε ορισμένα έγγραφα σχετικά με την απόφαση της ΕΚΤ της 1ης Αυγούστου 2014 η οποία αφορά την Banco Espírito Santo SA, καθόσον, με την εν λόγω απόφαση της 31ης Αυγούστου 2016, η ΕΚΤ αρνήθηκε να της γνωστοποιήσει το ποσό της πίστωσης που περιλαμβάνεται στα αποσπάσματα των πρακτικών της απόφασης του διοικητικού συμβουλίου της ΕΚΤ της 28ης Ιουλίου 2014.
               
            
                  5)
               
               
                  Η Espírito Santo Financial Group SA, υπό εκκαθάριση, φέρει, πέραν των δικαστικών εξόδων της, το ήμισυ των εξόδων στα οποία υποβλήθηκε η Ευρωπαϊκή Κεντρική Τράπεζα στο πλαίσιο τόσο της πρωτόδικης διαδικασίας όσο και της παρούσας αιτήσεως αναιρέσεως.
               
            
                  6)
               
               
                  Η Ευρωπαϊκή Κεντρική Τράπεζα φέρει το ήμισυ των δικαστικών εξόδων στα οποία υποβλήθηκε στο πλαίσιο τόσο της πρωτόδικης διαδικασίας όσο και της παρούσας αιτήσεως αναιρέσεως.
               
            
         (1)  EE C 319 της 23.9.2019.